**Ministru kabineta noteikumu projekta**

**"Grozījums Ministru kabineta 2006. gada 20. jūnija noteikumos Nr. 496 "Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2020. gada 18. februāra noteikumiem Nr. 105 "Grozījumi Ministru kabineta 2006. gada 20. jūnija noteikumos Nr. 496 "Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība"" (turpmāk – Noteikumi Nr. 105) noteiktas atsevišķas normas, kurām jāstājas spēkā 2021. gada 1. janvārī. Normas pēc būtības saistītas ar diviem jautājumiem:  – klasifikācija tiek papildināta ar jaunu nekustamā īpašuma lietošanas mērķi "Neapbūvēta apbūvei paredzētā zeme";  – noteikts regulējums lietošanas mērķa noteikšanai zemēm, kurām atbilstoši Valsts meža dienesta informācijai ir reģistrēts zemes lietošanas veids "mežs".  2020. gada 18. februārī, apstiprinot Noteikumus Nr. 105, minēto normu spēkā stāšanās tika noteikta ar 2021. gada 1. janvāri, lai šajā laika periodā pārbaudītu un novērstu izveidojušās vēsturiskās pretrunas reģistros (piemēram, Nekustamā īpašuma valsts kadastra informācijas sistēmā uz zemes vienības ir reģistrēta apbūve, bet Meža valsts reģistrā visa platība reģistrēta kā meža zeme), papildus veicot datu pārbaudi un kārtošanu. Attiecīgi bija veicams uzdevums Tieslietu ministrijai un Valsts zemes dienestam sadarbībā ar Zemkopības ministriju un Valsts meža dienestu izvērtēt, vai ir nepieciešams noteikt vienkāršāku procedūru zemes lietošanas veidu vēsturisko pretrunu sakārtošanai, rast iespējamo risinājumu.  Tieslietu ministrija, Zemkopības ministrija, Valsts meža dienests un Valsts zemes dienests meklēja optimālākos risinājumus, lai vienādotu kopējo izpratni par reģistros reģistrējamiem meža uzskaites datiem un iespēju robežās sinhronizētu meža zemes uzskaites datus starp Meža valsts reģistru un Nekustamā īpašuma valsts kadastra informācijas sistēmu, neiesaistot īpašniekus. Darba procesā tika konstatēts, ka minēto darbu veikšanai ir nepieciešams papildu laiks, līdz ar ko nepieciešams pārcelt attiecīgo normu stāšanos spēkā par vienu gadu, t.i., no 2022. gada 1. janvāra. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija (Valsts zemes dienests). |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuru nekustamā īpašuma lietošanas mērķis varētu tikt mainīts, stājoties spēkā noteikumiem Nr. 105. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes saistībā ar projektu nav plānotas. |
| 2. | Sabiedrības līdzdalība projekta izstrādē | Sabiedrības līdzdalība projekta izstrādē nav plānota dēļ steidzamības. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts zemes dienests, Valsts meža dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta ieviešana neietekmē pārvaldes funkcijas un institucionālo struktūru. Jaunu institūciju izveide, esošu institūciju likvidācija vai reorganizācija nav nepieciešama. Ietekme uz institūciju cilvēkresursiem nav. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Pētersone 67038652

rita.petersone@vzd.gov.lv